Elf verkeersbeamptes vasFoto: Valke Lt. Dineo Sekgotodi, woordvoerder van die Valke, het gesê die beamptes is in hegtenis geneem op aanklagte van korrupsie en regsverydeling. “Die Valke het opgetree nadat inligting ontvang is dat talle beamptes by korrupte optrede betrokke is.” Sekgotodi het gesê van die beamptes is by hul huise in hegtenis geneem terwyl ander hulle in die teenwoordigheid van regsverteenwoordigers by polisiestasies oorgegee het. “Die 11 beamptes, tussen 29 en 51 jaar oud, sal Maandag in die Nelspruit-landdroshof verskyn.” Vusi Shongwe, LUR vir gemeenskapsveiligheid in die provinsie, het intussen die inhegtenisnemings verwelkom. “Ons kan nie toelaat dat sekere korrupte elemente afbreuk doen aan die bestaande vooruitgang om ongelukke te laat afneem en padsterftes te verminder nie.” Shongwe het gesê die beamptes wat omkoopgeld van motoriste aanvaar, pleeg ŉ misdaad en moet soos misdadigers hanteer word. “Hulle dra indirek by tot swak bestuurgedrag deur motoriste by wie hulle die omkoopgeld vat.”